**Vincent "Vinnie" Paul Abbott** (Abilene, Teksas, 11. ožujka 1964. – Las Vegas, Nevada, 22. lipnja 2018.), poznatiji samo kao **Vinnie Paul**, bio je američki glazbenik, kantautor i producent, najpoznatiji kao nekadašnji bubnjar i suosnivač heavy metal sastava Pantera. Bio je i član grupe Hellyeah. Godine 2003. osnovao je skupinu Damageplan sa svojim mlađim bratom, Dimebagom Darrellom.

Životopis
---------

### Rane godine

Vincent Paul Abbott rodio se u Abileneu 11. ožujka 1964. godine. Njegovi su roditelji bili Jerry, pisac i producent country glazbe, i Carolyn Abbott.

### Karijera

Paul je 1981. godine osnovao heavy metal grupu Pantera sa svojim bratom Dimebagom Darrellom (tada znanim kao Diamond Darrell) i Terryjem Glazeom na gitari, basistom Tommyjrm D. Bradfordom i pjevačem Donniejem Hartom. Nakon što je Hart napustio skupinu, Glaze je postao novi pjevač. Tijekom ljeta 1982. godine Bradford je napustio sastav i njegovo je mjesto zauzeo Rex Brown. S tom je postavom Pantera objavila tri studijska albuma.

Pjevač Phil Anselmo pridružio se sastavu 1987. godine. Do 1990. godine je grupa potpisala ugovor s Atco Recordsom i objavila album *Cowboys from Hell*, kojim je napravila značajan glazbeni zaokret. Objavivši naknadno još četiri studijska albuma, koncertni album i kompilaciju najvećih hitova, Anselmo i Pantera bili su nominirani za četiri nagrade Grammyja za najbolju metal izvedbu za pjesme "I'm Broken", "Suicide Note Pt. I", "Cemetery Gates" i "Revolution Is My Name".

Anselmo je 2001. godine odlučio staviti Panteru na čekanje zbog bolova u leđima, u međuvremenu odlazeći na turneje i snimajući albume sa svojim drugim glazbenim projektima. Pantera se službeno raspala 2003. godine zbog raznih razloga, ali uglavnom zbog kontinuiranog spora između Anselma i braće Abbott, dok je Rex Brown bio neutralan. U naknadnim su godinama neprijateljski odnosi između Anselma i Abbotta počeli rasti. Anselmo je javno izjavio da želi da mu Paul oprosti i da zajedno obnove svoje prijateljstvo. Međutim, Paul je komentirao da ga razgovor s Anselmom ne zanima.

Paul je izjavio da su najveći utjecaji na njegovo sviranje bubnjeva bili Peter Criss iz Kissa i Tommy Aldridge—također je naveo i Billa Warda, Johna Bonhama, Mikkeyja Deeja, Alexa Van Halena i Neila Pearta.

### Damageplan

*Glavni članak: Damageplan*
Nakon Panterinog raspada, braća Abbott osnovala su heavy metal skupinu Damageplan s bivšim tattoo umjetnikom Bobom Zillom na bas-gitari i Patom Lachmanom, bivšim gitaristom grupe Halford, na vokalima. Damageplan je snimio jedan album, *New Found Power*, koji je bio objavljen 10. veljače 2004. godine. Dana 8. prosinca 2004. tijekom turneje za promidžbu albuma, Nathan Gale popeo se na pozornicu te upucao i ubio Dimebaga Darrella u Alrosa Villi u Columbusu, Ohiju. Damageplan se raspao ubrzo nakon toga.

### Konačni projekti i Hellyeah

Abbott na nastupu s Hellyeahom
Nakon što je pokopao brata, Paul je u veljači 2006. godine osnovao diskografsku kuću Big Vin Records te objavio album *Rebel Meets Rebel* i DVD *Dimevision, Volume 1*. Paul je (s Cristinom Scabbiom, pjevačicom skupine Lacuna Coil) pisao mjesečnu kolumnu s pitanjima i odgovorima u časopisu *Revolver*. Paul je potpisao promidžbeni ugovor s ddrumom, Sabianovim činelama i bubnjarskim palicama Vica Firtha. Prethodno je podržavao Tama i Pearl bubnjeve, kao i Remo kožu za bubnjeve i hardver.

U lipnju 2006. godine, nakon smrti njegova brata i pauze u radu od 18 mjeseci, Paul nije bio siguran želi li se vratiti glazbi, ali se na koncu pridružio heavy metal supergrupi Hellyeah, koju su također činili pjevač Chad Gray i gitarist Greg Tribbett iz sastava Mudvayne, gitarist Tom Maxwell iz Nothingfacea i basist Bob Zilla iz Damageplana, koji je zamijenio izvornog basista Jerryja Montana. Do danas je grupa objavila pet albuma, od kojih je posljednji *Unden!able*, objavljen u lipnju 2016. godine.

Nekoliko je godina Paul pokušao objaviti kuharicu pod imenom *Drumming up an Appetite with Vinnie Paul*.

#### Suradnje

U studenom je 2008. godine Paul odabrao nekolicinu svojih najprepoznatljivijih bubnjarskih dionica iz Panterinih pjesama i demonstrirao ih u promotivnom videozapisu za bubnjarsku tvrtku ddrum. U pitanju su bili isječci iz pjesama "Use My Third Arm", "Primal Concrete Sledge", "13 Steps to Nowhere", "Domination" i "Becoming".

U kolovozu 2013. godine, Paul je bio prikazan u glazbenom spotu za Black Label Societyjevu obradu pjesme "Ain't No Sunshine", pojavljujući se uz Zakka Wyldea koji je nosio konjsku masku. Wylde i Paul bili su bliski prijatelji, a Wylde je također bio posebno blizak s Paulovim bratom Dimebagom Darrellom prije njegove smrti 2004. godine.

Smrt
----

Paul je umro 22. lipnja 2018. u Las Vegasu, Nevadi, u dobi od 54 godine. Novost o njegovoj smrti bila je izvorno objavljena na službenoj Panterinoj Facebook stranici, no njezin uzrok nije bio naveden, već je samo bila istaknuta njegova povezanost sa skupinama Pantera, Damageplan i Hellyeah uz molbu da se poštuje privatnost njegove obitelji. Paulov se posljednji nastup održao pet dana prije njegove smrti, u The Vinylu u Hard Rock Hotel and Resortu u Las Vegasu.

Bubnjarski setovi
-----------------

Paul se koristio Tama bubnjevima na albumu *Cowboys from Hell* i na turneji koja je trajala od 1990. do 1992. godine. Na *Vulgar Display of Poweru* i *Far Beyond Drivenu*, kao i promidžbenim turnejama za te albume koristio se Remo bubnjevima. Paul se koristio Remo bubnjevima do albuma *The Great Southern Trendkill*, kad ga je zamijenio markom Pearl. Koristio se Pearlom od 1996. do 2008. kad ga je zamijenio ddrumom. Paul se koristio činelama Sabian i bubnjarskim palicama koje je dizajnirao Vic Firth tijekom cijele svoje karijere. Usto se koristio i semplovima koje je miješao sa stvarnim bubnjarskim zvukovima tijekom koncerata.

Od 2010. godine Paulov je bubnjarski set za Hellyeah uključivao:

**Bubnjevi:** ddrum Vinnie Paul signature series

* 24x24 veliki bubanj x2
* 14x14 tom
* 15x15 tom
* 18x18 indianer
* 14x8 signature mali bubanj

**Činele:** Sabian

* 12" *Ice bell*
* 14" *AAX Metal fus*
* 18" *Hand Hammered Rock Crash*
* 20" *AA Chinese*
* 19" *AA Rock Crash*
* 19" *AA Metal-X Crash*
* 22" *Hand Hammered Power Bell Ride*
* 20" *AA Chinese*
* 14" *AA Rock fus*
* 20" *AA Metal-X Crash*

**Bubnjarske palice:** Vic Firth Signature Series: Vinnie Paul (SVP), kojima se koristio na obrnut način, svirajući donjim dijelom palice.

Diskografija
------------

|  |  |
| --- | --- |
| Pantera* *Metal Magic* (1983.)
* *Projects in the Jungle* (1984.)
* *I Am the Night* (1985.)
* *Power Metal* (1988.)
* *Cowboys from Hell* (1990.)
* *Vulgar Display of Power* (1992.)
* *Far Beyond Driven* (1994.)
* *The Great Southern Trendkill* (1996.)
* *Reinventing the Steel* (2000.)

Damageplan* *New Found Power* (2004.)
 | Rebel Meets Rebel* *Rebel Meets Rebel* (2006.)

Hellyeah* *Hellyeah* (2007.)
* *Stampede* (2010.)
* *Band of Brothers* (2012.)
* *Blood for Blood* (2014.)
* *Unden!able* (2016.)
 |

Izvori
------

1. ↑  () „Pantera's Rex Brown: Vinnie Paul Won't Speak to Me or Philip Anselmo". Loudwire. Pristupljeno 23. lipnja 2018.
2. 1 2  () „Vic Firth Signature Artist: Vinny Paul". Vicfirth.com. Arhivirano iz originala na datum 2018-06-23. Pristupljeno 16. srpnja 2014.
3. ↑  () „Hellyeah’s Vinnie Paul: Phoenix Rising". DRUM! Magazine. Pristupljeno 1. listopada 2011.
4. ↑  () „Hellyeah Drummer Vinnie Paul Planning to Release Cookbook". Loudwire. Pristupljeno 26. kolovoza 2017.
5. ↑  () „Vinnie Paul Talks Cookbooks, Strip Clubs, and Vehicle City Tacos". YouTube. 19. svibnja 2016.. Pristupljeno 26. kolovoza 2017.
6. ↑  () „Vinnie Paul on DDRUMS". YouTube. 5. studenog 2008.. Pristupljeno 1. listopada 2011.
7. ↑  () „Black Label Society - Ain't No Sunshine". YouTube. Pristupljeno 16. srpnja 2014.
8. ↑  () „Vinnie Paul, Legendary Drummer for Pantera & Damageplan, Dead at 54". Bilboard. Pristupljeno 23. lipnja 2018.
9. ↑  () „Vinnie Paul Final Photo Before Death Revealed". Alternative Nation. Arhivirano iz originala na datum 2018-06-23. Pristupljeno 22. lipnja 2018.
10. ↑  () „Pantera - Cowboys From Hell (Live @ Monsters of Rock, Moscow 1991) [HD"]. YouTube. 28. srpnja 2011.. Pristupljeno 26. kolovoza 2017.
11. ↑  () „Pantera - Cowboys From Hell (Video)". YouTube. 7. travnja 2010.. Pristupljeno 26. kolovoza 2017.
12. ↑  () „Pantera - Walk (Video)". YouTube. 7. travnja 2010.. Pristupljeno 26. kolovoza 2017.
13. ↑  () „Pantera - I'm Broken (Official Video)". YouTube. 29. listopada 2009.. Pristupljeno 26. kolovoza 2017.
14. ↑  () „PanterA Walk LiVE TV proshot 1996 HD 2012 720p". YouTube. 27. studenog 2012.. Pristupljeno 26. kolovoza 2017.
15. ↑  () „Pantera - Revolution Is My Name (Official Video)". YouTube. 26. listopada 2009.. Pristupljeno 26. kolovoza 2017.
16. ↑  () „Pantera - Live Ozzfest 2000 (HQ Audio)". YouTube. 13. veljače 2012.. Pristupljeno 26. kolovoza 2017.
17. 1 2  () „Vinnie Paul on DDRUMS". YouTube. 5. studenog 2008.. Pristupljeno 26. kolovoza 2017.
18. ↑  () „Vinnie Paul: Gearing Up - Modern Drummer Magazine". Moderndrummer.com. 15. srpnja 2010.. Pristupljeno 26. kolovoza 2017.

***Vinnie Paul*** na Wikimedijinoj ostavi

| * p
* r
* u
Pantera |
| --- |
| **Vinnie Paul Abbott** • **"Dimebag" Darrell Abbott** • **Rex Brown** • **Phil Anselmo** |
| Studijski albumi | *Metal Magic* • *Projects in the Jungle* • *I Am the Night* • *Power Metal* • *Cowboys from Hell* • *Vulgar Display of Power* • *Far Beyond Driven* • *The Great Southern Trendkill* • *Reinventing the Steel* |
| Albumi uživo | *Official Live: 101 Proof* |
| Kompilacije | *Far Beyond the Great Southern Cowboys' Vulgar Hits!* |
| EP-ovi | *Walk* • *aLIVE and hostile e.p.* |
| Singlovi | "Cowboys from Hell "• "Cemetery Gates" • "Psycho Holiday" • "Mouth for War" • "This Love" • "Hollow "• "Walk" • "I'm Broken" • "Planet Caravan" • "5 Minutes Alone" • "Drag the Waters" • "Suicide Note Pt. I" • "Floods" • "Where You Come From" • "Cat Scratch Fever" • "Revolution Is My Name" • "Goddamn Electric" • "I'll Cast a Shadow" |
| Videografija | *Cowboys from Hell: The Videos* • *Vulgar Video* • *3 Watch It Go* • *3 Vulgar Videos from Hell* |
| Povezano | Arson Anthem • Christ Inversion • Damageplan • Down • Necrophagia • Rebel Meets Rebel • Southern Isolation • Superjoint Ritual • Viking Crown • Terry Date |

| * p
* r
* u
Damageplan |
| --- |
| 
**Vinnie Paul Abbott** **•**  **"Dimebag Darrell" Abbott** **•**  **Pat Lachman** **•**  **"Bobzilla"** |
| Studijski albumi | *New Found Power* |
| Singlovi | 
"Save Me" **•**  "Breathing New Life" **•**  "Explode" **•**  "Pride" |
| Povezani članci | 
Halford **•**  Hellyeah **•**  Pantera |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 2030154260422624480001
* MusicBrainz: fcefb8fb-05d9-4768-bf60-2e06c970f736

 |